અને આ બધું કમાઈને શું કરવાનું ? ખાવું,પીવું, રમવું,ભમવું ને લહેરથી જીવન માણવું ( કોઈને છેતર્યા કે આડાઅવળા તિકડમથી પૈસા કમાયા વિના, મહેનત કરી શરીર મન પાસેથી જેન્યુઈન કામ લઇને ) એ તો ખરું જ. પણ સાથો સાથ કશુંક હટ કે વટથી કરીને બતાવવું. જે આપણા રસના અને શોખના વિષય છે એમાં ટ્રેન્ડ ચેન્જ થઇ જાય એવી ક્રિએટીવ ક્વોલિટીનું કામ કરી બતાવવાનો પડકાર ઝીલવાની થ્રિલ માણવી. નવી હવામાં જીવતા લોકોને નવી ફીલિંગ આપતી પ્રોડક્ટ અને એનું પેશનથી પ્રમોશન કરી કોઈ જીવતરના દીવડાની શગ સંકોરીને રોશની ફેલાવવા પ્રયાસ કરવો.મરેલા સમાજને સાચી દિશામાં જીવતો કરવો. એ માટે જાત તોડીને ,ઘસીને , તણાઈને પહેલા પૈસા ભેગા કરવા અને પછી એ કોઈ “ઇન્વેસ્ટમેન્ટ”માં રોકવાને બદલે બધા જ આવા ગમતા પ્રોજેક્ટમાં નાખવા…જરૂર પડે ઘરના ફર્નિચર માટે પણ ઉધાર ના લીધું હોય પણ આ માટે ઉછીના લેવા… 😛